PATVIRTINTA

BĮ Klaipėdos miesto Nakvynės namų

Direktorės 2024 m. vasario 8 d.

Įsakymu Nr. (1.3 E)AD1-27

**ASMENŲ, KURIEMS SKIRTA LAIKINO APNAKVINDINIMO PASLAUGA,**

**BIUDŽETINĖJE ĮSTAIGOJE KLAIPĖDOS MIESTO NAKVYNĖS NAMAI**

**VIDAUS TVARKOS TAISYKLĖS**

**I. BENDROSIOS NUOSTATOS**

1. Biudžetinės įstaigos Klaipėdos miesto Nakvynės namų (toliau - Nakvynės namai) Laikino apnakvindinimo paslaugą gaunančių asmenų vidaus tvarkos taisyklės (toliau – Taisyklės) nustato asmenų gaunančių šią paslaugą vidaus tvarką;

2. Šios Taisyklės reglamentuoja Nakvynės namų laikino apnakvindinimo paslaugos teikimo reikalavimus, gyventojų pareigas, teises ir atsakomybę;

3. Nakvynės namai siekia sudaryti patogią ir palankią aplinką laikino apnakvindinimo paslaugoms gauti ir asmeniniams poreikiams tenkinti;

4. Laikino apnakvindinimo paslauga teikiama:

* 1. benamiams (socialinės rizikos asmenys, senyvo amžiaus asmenys, asmenys grįžę iš laisvės atėmimo vietų) kiekvieną dieną nuo 18.00 iki 08.00 val. nepertraukiamai ne ilgiau nei 7 dienas;
	2. benamiams, apsvaigusiems nuo alkoholio, narkotinių, psichotropinių ar toksinių medžiagų bet kuriuo paros metu, nepertraukiamai ne ilgiau nei 1 parą;
	3. smurto artimoje aplinkoje pavojų keliantiems asmenims bet kuriuo paros metu, nepertraukiamai ne ilgiau nei 15 parų;

**II. PRIĖMIMO IR APGYVENDINIMO TVARKA**

5. Laikinas apnakvindinimas – tai nakvynės ir būtinųjų paslaugų (asmens higienos, buitinių) suteikimas asmenims, kurie yra benamiai, smurto artimoje aplinkoje pavojų keliantys asmenys, yra apsvaigę nuo alkoholio, narkotinių, psichotropinių ar toksinių medžiagų, esant krizinei situacijai ir pan., jei, nesuteikus šių paslaugų, kyla grėsmė jų sveikatai ar gyvybei;

6. Asmuo, kuriam reikalinga paslauga, kreipiasi į Nakvynės namus pats, yra pristatomas policijos ar greitosios medicinos pagalbos tarnybų arba parvežamas Nakvynės namų transportu;

7. Asmenims, apsvaigusiems nuo alkoholio, narkotinių, psichotropinių ar toksinių medžiagų, laikinas apnakvindinimas skiriamas esant sveikatos priežiūros specialistų išvadai, kad asmeniui nereikalinga būtinoji medicinos pagalba.

1. Smurto artimoje aplinkoje pavojų keliantiems asmenims laikinas apnakvindinimas skiriamas pačiam asmeniui ar policijai pateikus informaciją apie apsaugos nuo smurto artimoje aplinkoje orderio skyrimą.
2. Asmuo, norintis gauti laikiną apnakvindinimą, Nakvynės namams pateikia asmens tapatybę patvirtinantį dokumentą arba teisės aktų nustatyta tvarka patvirtintą jo kopiją. Įsitikinus asmens tapatybe, dokumentas grąžinamas jį pateikusiam asmeniui, asmens tapatybę patvirtinančio dokumento kopija nedaroma. Paslauga gali būti suteikta ir be asmens tapatybę patvirtinančio dokumento;
3. Asmuo privalo pasirašytinai susipažinti su Nakvynės namų vidaus tvarkos taisyklėmis;
4. Asmenims vietos pernakvoti suteikiamos bendruose kambariuose, nurodant konkretaus kambario numerį;
5. Asmenims, nurodytiems 4.2. ir 4.3. punktuose, socialinių paslaugų poreikį nustato Nakvynės namų direktoriaus paskirti darbuotojai. Nustačius asmens socialinių paslaugų poreikį, Nakvynės namų direktoriaus ar jo įgalioto asmens įsakymu priimamas sprendimas skirti laikino apnakvindinimo paslaugą. Įsakyme (Sprendime) nurodoma paslaugų teikimo trukmė.
6. Kai asmenys, nurodyti 4.1. punkte, laikino apnakvindinimo paslauga naudojasi 7 naktis iš eilės, Nakvynės namų paskirtas darbuotojas įvertina asmens socialinių paslaugų poreikį. Darbuotojas, nustatęs, kad asmeniui, kuriam teikiamas laikinas apnakvindinimas, šios paslaugos nepakanka ir jam reikia daugiau paslaugų, apie tai informuoja asmenį, siūlo rašyti prašymą dėl nustatytų socialinių paslaugų skyrimo. Jei asmuo rašo prašymą dėl kitų socialinių paslaugų skyrimo, Nakvynės namų socialinis darbuotojas surenka dokumentus ir juos pateikia Klaipėdos miesto savivaldybės administracijos Socialinės paramos skyriui. Jei asmuo atsisako rašyti prašymą dėl kitų socialinių paslaugų skyrimo, jam toliau teikiamas laikinas apnakvindinimas, asmuo turi pristatyti pažymą (forma patvirtinta Nakvynės namų direktoriaus įsakymu) apie sveikatos būklę iš ftiziatro;
7. Laikiną apnakvindinimą sudaro: informavimas, konsultavimas, tarpininkavimas ir (ar) atstovavimas, nakvynės suteikimas, minimalios asmens higienos paslaugų (dušas, skalbimo) organizavimas ir teikimas, minimalių buitinių paslaugų (virtuvėlės) organizavimas ir teikimas, esant poreikiui sveikatos priežiūros paslaugų organizavimas, palydėjimas į sveikatos priežiūros įstaigą;
8. Laikino apnakvindinimo paslauga asmenims teikiama nemokamai.

**III. NAKVYNĖS NAMŲ GYVENTOJŲ TEISĖS**

1. Reikšti pastabas ir pasiūlymus dėl laikinimo apnakvindinimo sąlygų gerinimo, teikti žodinius skundus, prašymus bei pranešimus;
2. Kreiptis į Nakvynės namų darbuotojus sprendžiant iškilusias socialines ir kitas problemas;
3. Raštu teikti prašymus bei skundus, per 5 darbo dienas parengiamas atsakymas ir įteikiamas asmeniui. Nagrinėjami tokie rašytiniai prašymai, kurie parašyti valstybine kalba, yra pareiškėjo pasirašyti, nurodytas jo vardas, pavardė, ir duomenys ryšiui palaikyti. Prašymai, kuriuose nenurodytas asmens vardas ir pavardė, arba kurie pareiškėjo nepasirašyti (anoniminiai), institucijos vadovo ar jo įgalioto asmens sprendimu paliekami nenagrinėti. Sprendimas įforminamas ant prašymo užrašant rezoliuciją. Neįskaitomi, nesuprantamai išdėstyti prašymai grąžinami pareiškėjui, nurodant grąžinimo priežastį. Prieš priimant administracinės procedūros sprendimą, gali būti apklaustas asmuo, dėl kurio yra pradėta administracinė procedūra, taip pat kitus asmenis, siekiant išsiaiškinti skundžiamo klausimo esmę ir su juo susijusias aplinkybes. Gali būti paprašyta paaiškinimų iš asmenų, turinčių reikalingos informacijos dėl tikrinamų faktinių duomenų;
4. Naudotis suteikta vieta kambaryje, Nakvynės namų baldais, inventoriumi pagal paskirtį;
5. Naudotis higienos, virtuvės, ir kitomis patalpomis pagal nustatytą tvarką;
6. Gauti visas Laikino apnakvindinimo paslaugos teikimo tvarkos apraše numatytas paslaugas;
7. Gauti informaciją apie Nakvynės namuose teikiamas paslaugas, reikalingų dokumentų pristatymą, tvarkas ir kitą susijusią informaciją;
8. Nakvynės namų darbuotojai neatsako už gyventojo asmeninius daiktus.
9. Po 7 kalendorinių dienų nuo paslaugų nutraukimo dienos arba asmeniui mirus, asmeniui ar jo artimiesiems nepasiėmus jo asmeninių daiktų bei dokumentų, yra rašomas aktas dėl laikino apnakvindinimo kambaryje rastų daiktų ir dokumentų. Mažaverčiai daiktai yra surenkami ir tvarkomi kaip antrinės žaliavos. Rasti asmens dokumentai ir/ar mokėjimo kortelės perduodami į Policijos komisariatą;
10. Per 7 kalendorines dienas nuo pranešimo apie mirties faktą, atvykus mirusiojo artimiesiems, jiems perduodami mirusiojo asmeniniai daiktai ir dokumentai. Pasirašomas perdavimo-priėmimo aktas dviem egzemplioriais, kurių vienas duodamas mirusiojo artimiesiems, o kitas įsegamas į asmens bylą.
11. Mirusiojo grynieji pinigai yra pervedami į Nakvynės namų sąskaitą ir apie tai informuojamas Klaipėdos miesto biudžetinių įstaigų centralizuotas apskaitos skyrius bei Valstybinė mokesčių inspekcija dėl paveldėjimo procedūros pradėjimo;
12. Laikino apnakvindinimo teikimas smurto artimoje aplinkoje pavojų keliantiems asmenims gali būti laikinai sustabdomas Nakvynės namų direktoriaus ar jo įgalioto asmens įsakymu, asmeniui pateikus raštišką prašymą arba socialiniam darbuotojui surašius aktą, nurodant aiškias paslaugos sustabdymo priežastis ir terminą; Pasibaigus sustabdymo laikotarpiui, laikinas apnakvindinimas pradedamas teikti ne vėliau nei kitą dieną nuo nurodyto laikotarpio pabaigos ir teikiamas tomis pačiomis sąlygomis be atskiro Nakvynės namų direktoriaus įsakymo priėmimo. Pasibaigus paslaugos sustabdymo laikotarpiui, asmeniui toliau nesinaudojant paslauga, laikinas apnakvindinimas nutraukiamas Nakvynės namų direktoriaus įsakymu.

**IV. NAKVYNĖS NAMŲ GYVENTOJŲ PAREIGOS IR ATSAKOMYBĖ**

1. Laikytis Nakvynės namų vidaus tvarkos taisyklių, su kuriomis susipažino pasirašytinai;
2. Teikti visus reikalingus dokumentus ir susijusią informaciją dėl socialinių paslaugų skyrimo bei teikimo;
3. Tausoti Nakvynės namų turtą, patalpas ir naudotis pagal paskirtį. Dingus inventoriui ar jį sugadinus, kaltininkas privalo atlyginti žalą Lietuvos Respublikos įstatymų nustatyta tvarka;
4. Reikalaujant Nakvynės namų darbuotojams, policijos pareigūnams, saugos tarnybos ar medicinos darbuotojams, bet kuriuo paros metu, privalo atidaryti kambario ar kitų patalpų duris arba palikti patalpas;
5. Bendrauti ir bendradarbiauti su socialiniais darbuotojais, individualios priežiūros ir fizinės apsaugos darbuotojais, įvairiomis valstybinėmis ir savivaldybių socialinių paslaugų įstaigomis bei visuomeninėmis organizacijomis;
6. Laikytis visuomenės priimtų gyvenimo normų, nepažeidinėti kitų Nakvynės namų gyventojų teisių, netrikdyti jų poilsio ir veiklos, ramybės laiku, t. y. nuo 22.00 val. iki 6.00 val., laikytis tylos, netriukšmauti, išjungti šviesas, nesilankyti kituose kambariuose, garsiai klausytis muzikos ir pan.;
7. Prižiūrėti, palaikyti švarą ir tvarką kambariuose, bendro naudojimo patalpose;
8. Rūpintis asmens higiena;
9. Vykdyti Nakvynės namų darbuotojų nurodymus neprieštaraujančius šioms Taisyklėms ir galiojantiems paslaugų teikimo Tvarkos aprašams;
10. Baigiantis paslaugos teikimui (ne vėliau nei 1 val. iki paslaugos teikimo pabaigos) įvykdyti įsipareigojimus t. y. susitvarkyti kambarį, išsinešti šiukšles, esant poreikiui, išplauti patalpas ir pan.;
11. Pasibaigus paslaugos teikimo laikui, palikti Nakvynės namų patalpas ir teritoriją;
12. Asmenims, kuriems paslauga teikiama nuo 18.00 iki 20.00 val. pasinaudojus paslauga iš eilės 7 naktis ir atsisakius rašyti prašymą kitoms paslaugoms gauti, privalo pristatyti pažymą (forma patvirtinta Nakvynės namų direktoriaus įsakymu) apie sveikatos būklę iš ftiziatro per 3 kalendorines dienas nuo jo išdavimo dienos.

**V. GYVENTOJAMS DRAUDŽIAMA**

1. Keistis kambariais su kitais paslaugų gavėjais, bei savavališkai keisti kambario inventoriaus išdėstymą;
2. Įsinešti, vartoti, laikyti alkoholinius gėrimus, narkotines ar psichotropines medžiagas Nakvynės namuose;
3. Rūkyti patalpose;
4. Naudoti psichologinį, fizinį, finansinį ir seksualinį smurtą darbuotojų ir kitų paslaugų gavėjų atžvilgiu;
5. Pažeidinėti kitų Nakvynės namų gyventojų teises, trikdyti jų poilsį ir veiklą, ramybės laiku, t. y. nuo 22.00 val. iki 6.00 val., triukšmauti, įjungti šviesas, lankytis kituose kambariuose, garsiai klausytis muzikos ir pan.;
6. Vartoti necenzūrinius žodžius darbuotojų ir kitų paslaugų gavėjų atžvilgiu;
7. Kelti konfliktines situacijas;
8. Įsinešti šaunamąjį ar kitą ginklą;
9. Kambariuose ar kitose patalpose palikti asmeninius daiktus pasinaudojus Nakvynės namų paslauga;
10. Kambariuose naudotis elektros prietaisais;
11. Ant palangių laikyti indus, maisto produktus;
12. Žaisti ar organizuoti azartinius žaidimus Nakvynės namuose;
13. Lankytis kito gyventojo kambaryje;
14. Niokoti ar tyčia gadinti įstaigos turtą ar inventorių.

**VI. LAIKINO APNAKVINDINIMO PASLAUGOS NUTRAUKIMAS**

1. Asmeniui pažeidus Nakvynės namų vidaus tvarkos taisykles, laikino apnakvindinimo teikimas nutraukiamas Nakvynės namų direktoriaus įsakymu sudarytos komisijos sprendimu. Sprendime nurodoma nutraukimo data, terminas ir aiškios paslaugos nutraukimo priežastys.
2. Laikino apnakvindinimo paslauga, kai paslauga teikiama nuo 18.00 iki 08.00 val. vienai nakčiai gali būti neteikiama asmeniui pažeidus Nakvynės namų vidaus tvarkos taisykles ir apie tai yra surašytas Nakvynės namų socialinių darbuotojų ar individualios priežiūros darbuotojo aktas.

**VII. BENDROSIOS NUOSTATOS**

1. Taisyklės ar atskiri jos punktai Nakvynės namų administracijos nutarimu gali būti papildomi ar keičiami;
2. Taisyklės įsigalioja nuo jų patvirtinimo direktoriaus įsakymu tvarkos.